ข้อบัญญัติองค์การบริหารส่วนตำบลพระธาตุผาแดงเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลพระธาตุผาแดงอำเภอแม่สอด จังหวัดตากพ.ศ. ๒๕๖๑ โดยที่เป็นการสมควรตราข้อบัญญัติตำบลพระธาตุผาแดงว่าด้วยกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลพระธาตุผาแดง อำเภอแม่สอด จังหวัดตากอาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลพระธาตุผาแดงโดยความเห็นชอบของสภาองค์การบริหารส่วนตำบลพระธาตุผาแดง และนายอำเภอแม่สอดจึงตราข้อบัญญัติขึ้นไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลพระธาตุผาแดงเรื่อง กำหนดบริเวณ ห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เขตองค์การบริหารส่วนตำบลพระธาตุผาแดงอำเภอแม่สอด จังหวัดตาก พ.ศ. ๒๕๖๑ข้อ ๒[๑]ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมเขตพัฒนาเศรษฐกิจพิเศษตากในท้องที่ตามข้อ๔ข้อ ๓ในข้อบัญญัตินี้มิให้ใช้บังคับแก่การก่อสร้าง หรือดัดแปลง เขื่อน สะพานอุโมงค์ ทาง หรือท่อระบายน้ำ กำแพง ประตู และรั้วข้อ ๔ ในข้อบัญญัตินี้บริเวณที่ ๑ หมายความว่า พื้นที่บริเวณ ดังต่อไปนี้๑.๑ ด้านเหนือ จดเส้นขนานระยะ ๑๐๐ เมตร กับศูนย์กลางถนนสมัครสรรพการเส้นขนานระยะ ๑๐๐ เมตร กับศูนย์กลางถนนบ้านทุ่งเส้นตั้งฉากกับถนนบ้านทุ่งฟากตะวันตกที่จุดซึ่งห่างจากถนนบ้านทุ่งบรรจบกับถนนไม่ปรากฏชื่อไปทางทิศเหนือตามแนวถนนบ้านทุ่งเป็นระยะ ๑๐๐ เมตร และเส้นขนานระยะ ๑๐๐ เมตร กับศูนย์กลางถนนไม่ปรากฏชื่อด้านตะวันออก จดเส้นขนานระยะ๕๐๐ เมตร กับศูนย์กลางถนนบ้านทุ่งด้านใต้ จดถนนคันคลองชลประทานฟากเหนือด้านตะวันตก จดทางหลวงแผ่นดินหมายเลข๑๐๙๐ ฟากตะวันออก๑.๒ ด้านเหนือ จดถนนคันคลองชลประทานฟากใต้ด้านตะวันออก จดเส้นขนานระยะ๑๐๐ เมตร กับศูนย์กลางทางหลวงแผ่นดินหมายเลข ๑๐๙๐ด้านใต้ จดถนนคันคลองชลประทานฟากเหนือด้านตะวันตก จดเส้นขนานระยะ๑๐๐ เมตร กับศูนย์กลางถนนแสงอรุณ เส้นขนานระยะ ๑๐๐ เมตรกับศูนย์กลางถนนศรีพานิชและเส้นตั้งฉากกับถนนศรีพานิชฟากตะวันตกที่จุดซึ่งถนนศรีพานิชบรรจบกับถนนคันคลองชลประทานบริเวณที่ ๒ หมายความว่า พื้นที่บริเวณเขตปฏิรูปที่ดินเพื่อเกษตรกรรมบริเวณที่ ๓ หมายความว่า พื้นที่บริเวณเขตป่าสงวนแห่งชาติป่าแม่สอดบริเวณที่ ๔ หมายความว่า พื้นที่บริเวณ ดังต่อไปนี้ด้านเหนือ จดถนนคันคลองชลประทาน ฟากใต้ด้านตะวันออก จดถนนคันคลองชลประทานฟากตะวันตกลงไปทางทิศใต้จนสิ้นสุดแนวเขตหมู่บ้านเอื้องดอยจดถนนทางหลวงชนบทฟากตะวันตก ลงไปถนนทางเข้าบ้านแม่ตาวใหม่บริเวณเมรุ บ้านพะเด๊ะลงไปทางทิศใต้ตามแนวเส้นแบ่งหมู่บ้านแม่ตาวใหม่กับบ้านพะเด๊ะด้านตะวันตก จดทางหลวงแผ่นดินหมายเลข ๑๐๙๐ ฟากตะวันออกด้านใต้ จดตามแนวเขตตำบลไปทางทิศตะวันออกถึงทางเข้าตำบลแม่กุไปตามถนนทางเข้าบ้านถ้ำเสือบริเวณที่ ๕ หมายความว่าพื้นที่ตามแนวเขตองค์การบริหารส่วนตำบลพระธาตุผาแดง เว้นแต่บริเวณที่ ๑ บริเวณที่๒ บริเวณที่ ๓ และบริเวณที่ ๔ทั้งนี้ ตามแผนที่ท้ายข้อบัญญัตินี้ข้อ ๕ ให้กำหนดพื้นที่ในท้องที่เขตองค์การบริหารส่วนตำบลพระธาตุผาแดงอำเภอแม่สอด จังหวัดตาก ภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้าง ดัดแปลงหรือเปลี่ยนการใช้ซึ่งอาคารชนิดและประเภทดังต่อไปนี้ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานตามประกาศกระทรวงอุตสาหกรรม เรื่องมาตรการคุ้มครองความปลอดภัยในการดำเนินงาน (ฉบับที่ ๔) พ.ศ. ๒๕๕๒(๒) โรงงานตามกฎหมายว่าด้วยโรงงานเว้นแต่โรงงานที่มีพื้นที่รวมกันทุกชั้นในหลังเดียวกันไม่เกิน ๕๐๐ ตารางเมตรและมีระยะห่างจากเขตที่ดินของผู้อื่นไม่น้อยกว่า ๑๐ เมตร ทุกด้าน(๓) คลังน้ำมัน และสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมนํ้ามันเชื้อเพลิง เพื่อการจำหน่าย(๔) สถานีบริการน้ำมันประเภท ก สถานีบริการน้ำมันประเภท ขสถานีบริการน้ำมันประเภท ค ลักษณะที่สอง สถานีบริการน้ำมันประเภท จ ลักษณะที่สองและสถานีบริการน้ำมันประเภท ฉ ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย ที่ตั้งอยู่ริมถนนสาธารณะที่มีเขตทาง น้อยกว่า ๑๒ เมตร(๕) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุ สถานที่บรรจุก๊าซปิโตรเลียมเหลวประเภทห้องบรรจุและสถานที่บรรจุก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๖) สถานีบริการก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงที่มีที่ตั้งอยู่ริมถนนสาธารณะที่มีเขตทางน้อยกว่า๑๒ เมตร(๗) อาคารพาณิชยกรรมที่มีพื้นที่รวมกันทุกชั้นในหลังเดียวกันเกิน๓๐๐ ตารางเมตร(๘) อาคารเลี้ยงสัตว์ทุกชนิดเพื่อการค้า(๙) อาคารเพาะเลี้ยงสัตว์น้ำ(๑๐) โรงฆ่าสัตว์(๑๑) อาคารเก็บสินค้าเพื่อเป็นที่เก็บ พักหรือถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่รวมกันทุกชั้นในหลังเดียวกันเกิน๕๐๐ ตารางเมตร และต้องตั้งอยู่ริมถนนสาธารณะที่มีเขตทางไม่น้อยกว่า ๑๖ เมตร(๑๒) โรงกำจัดมูลฝอย(๑๓) อาคารเก็บวัตถุอันตราย(๑๔) อาคารซื้อขายหรือเก็บเศษวัสดุ ชิ้นส่วนเครื่องจักรกลเก่าที่มีพื้นที่รวมกันทุกชั้นในหลังเดียวกัน เกิน ๕๐๐ ตารางเมตร(๑๕) ป้ายหรือสิ่งที่สร้างขึ้นสำหรับติดหรือตั้งป้ายทุกชนิดเว้นแต่ป้ายบอกชื่อสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน ๕ ตารางเมตร(๑๖) อาคารที่มีความสูงเกิน ๒๓ เมตร เว้นแต่โครงสร้างสำหรับใช้ในการรับส่งวิทยุหรือโทรทัศน์ให้มีความสูงเกิน๒๓ เมตร ได้(๑๗) อาคารที่มีผนังภายนอกอาคารและหลังคาที่มีสีฉูดฉาดเว้นแต่สีอ่อนหรือสีกลมกลืนธรรมชาติ ได้แก่ สีขาว สีเทา สีอิฐ สีดินเผา สีน้ำตาล(๑๘) อาคารที่มีที่ว่างตามแนวขนานริมฝั่งตามสภาพธรรมชาติของลำคลองห้วย หรือแหล่งน้ำสาธารณะน้อยกว่า ๖ เมตร เว้นแต่เป็นการก่อสร้างเพื่อการคมนาคมหรือสาธารณประโยชน์ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) อาคารที่มีความสูงเกิน ๑๒ เมตร เว้นแต่(ก) โรงงานตามกฎหมายว่าด้วยโรงงานเว้นแต่โรงงานที่เกี่ยวเนื่องกับการเกษตรหรือโรงงานที่ได้รับการอนุญาตตามกฎหมายว่าด้วยการปฏิรูปที่ดินเพื่อเกษตรกรรม(ข) โครงสร้างสำหรับใช้ในการรับส่งวิทยุหรือโทรทัศน์ หรือสัญญาณสื่อสารทุกชนิด หอถังน้ำ เสาส่งไฟฟ้า ปล่องเมรุ ปล่องโรงสีข้าวปล่องโรงงานอุตสาหกรรม ไซโลเก็บผลิตผลทางการเกษตร(๒) โรงงานตามประกาศกระทรวงอุตสาหกรรม เรื่อง มาตรการคุ้มครองความปลอดภัยในการดำเนินงาน(ฉบับที่ ๔) พ.ศ. ๒๕๕๒(๓) โรงงานตามกฎหมายว่าด้วยโรงงานเว้นแต่โรงงานที่เกี่ยวเนื่องกับการเกษตรหรือโรงงานที่ได้รับการอนุญาตตามกฎหมายว่าด้วยการปฏิรูปที่ดินเพื่อเกษตรกรรม(๔) คลังน้ำมัน และสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อจำหน่าย(๕) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุ และสถานที่บรรจุก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๖) สำนักงานที่มีพื้นที่รวมกันทุกชั้นในหลังเดียวกันเกิน ๓๐๐ตารางเมตร(๗)อาคารพาณิชยกรรมที่มีพื้นที่รวมกันทุกชั้นในหลังเดียวกันเกิน ๓๐๐ ตารางเมตร(๘) อาคารชุด หอพัก หรืออาคารอยู่อาศัยรวม(๙) โรงกำจัดมูลฝอยที่มีระยะห่างจากเขตทางหลวงแผ่นดินน้อยกว่า ๑๐๐เมตร และมีระยะห่างจากริมฝั่งตามสภาพธรรมชาติของแม่น้ำลำคลองหรือแหล่งน้ำสาธารณะน้อยกว่า ๕๐๐ เมตร(๑๐) อาคารซื้อขายหรือเก็บเศษวัสดุ(๑๑) สถานศึกษา(๑๒) สถานพยาบาล(๑๓) สถานสงเคราะห์เด็ก คนชรา และคนพิการ(๑๔) อาคารที่มีผนังภายนอกอาคารและหลังคาที่มีสีฉูดฉาดเว้นแต่สีอ่อนหรือสีกลมกลืนธรรมชาติ ได้แก่ สีขาว สีเทา สีอิฐ สีดินเผา สีน้ำตาล(๑๕) อาคารที่มีที่ว่างตามแนวขนานริมฝั่งตามสภาพธรรมชาติของลำคลองห้วย หรือแหล่งน้ำสาธารณะน้อยกว่า ๖ เมตร เว้นแต่เป็นการก่อสร้างเพื่อการคมนาคมหรือสาธารณประโยชน์ภายในบริเวณที่ ๓ ห้ามบุคคลใดก่อสร้างอาคารทุกชนิดทุกประเภทเว้นแต่อาคาร ดังต่อไปนี้(๑) อาคารพักอาศัยประเภทบ้านเดี่ยวที่มีความสูงไม่เกิน ๖ เมตรสำหรับที่ว่างโดยรอบอาคารและระยะถอยร่นกับถนน ตรอก ซอย ทางเท้า ทาง หรือที่สาธารณะให้เป็นไปตามกฎหมายว่าด้วยการควบคุมอาคาร(๒) โรงงานตามประกาศกระทรวงอุตสาหกรรม เรื่องมาตรการคุ้มครองความปลอดภัยในการดำเนินงาน (ฉบับที่ ๔) พ.ศ. ๒๕๕๒(๓) โรงงานตามกฎหมายว่าด้วยโรงงานที่เกี่ยวเนื่องกับการเกษตรหรือวิสาหกิจชุมชนที่มีพื้นที่รวมกันทุกชั้นในหลังเดียวกันไม่เกิน๕๐๐ ตารางเมตร และมีที่ว่างโดยรอบอาคารไม่น้อยกว่า ๑๐ เมตรทุกด้าน(๔) ป้ายบอกชื่อสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน๒ ตารางเมตร(๕) อาคารที่มีที่ว่างตามแนวขนานริมฝั่งตามสภาพธรรมชาติของลำคลองห้วย หรือแหล่งน้ำสาธารณะ น้อยกว่า ๖ เมตรเว้นแต่เป็นการก่อสร้างเพื่อการคมนาคมหรือสาธารณประโยชน์อาคารตาม (๑) (๒) และ (๓)ต้องมีผนังภายนอกอาคารและหลังคาที่มีสีอ่อนหรือสีกลมกลืนธรรมชาติ ได้แก่ สีขาวสีเทา สีอิฐ สีดินเผา สีน้ำตาลภายในบริเวณที่ ๔ ห้ามบุคคลใดก่อสร้างอาคารทุกชนิดทุกประเภทเว้นแต่อาคาร ดังต่อไปนี้(๑) อาคารพักอาศัย ประเภทบ้านเดี่ยวที่มีความสูงไม่เกิน ๖ เมตรสำหรับที่ว่างโดยรอบอาคารและระยะถอยร่นกับถนน ตรอก ซอย ทางเท้า ทาง หรือที่สาธารณะให้เป็นไปตามกฎหมายว่าด้วยการควบคุมอาคาร(๒) โรงงานตามประกาศกระทรวงอุตสาหกรรม เรื่องมาตรการคุ้มครองความปลอดภัยในการดำเนินงาน (ฉบับที่ ๔) พ.ศ. ๒๕๕๒(๓) โรงงานตามกฎหมายว่าด้วยโรงงานที่มีพื้นที่รวมกันทุกชั้นในหลังเดียวกันไม่เกิน ๙,๐๐๐ตารางเมตรและมีระยะห่างจากเขตที่ดินของผู้อื่นไม่น้อยกว่า ๑๐ เมตร ทุกด้าน(๔) อาคารพาณิชยกรรมที่มีพื้นที่รวมกันทุกชั้นในหลังเดียวกันไม่เกิน๓๐๐ ตารางเมตร(๕) อาคารที่มีที่ว่างตามแนวขนานริมฝั่งตามสภาพธรรมชาติของลำคลองห้วย หรือแหล่งน้ำสาธารณะน้อยกว่า ๖ เมตรเว้นแต่เป็นการก่อสร้างเพื่อการคมนาคมหรือสาธารณประโยชน์อาคารตาม (๑) และ (๒) ต้องมีผนังภายนอกอาคารและหลังคาที่มีสีอ่อนหรือสีกลมกลืนธรรมชาติได้แก่ สีขาว สีเทา สีอิฐ สีดินเผา สีน้ำตาลการวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนังของชั้นสูงสุดภายในบริเวณที่ ๕ กำหนดในพื้นที่ที่มีทรัพยากรดินอุดมสมบูรณ์เป็นพื้นที่เกษตรกรรมเป็นส่วนใหญ่ เป็นแหล่งวัตถุดิบทางการเกษตรที่สำคัญคำนึงถึงการปลูกสร้างอาคารเฉพาะที่มีความจำเป็น ทั้งนี้ห้ามบุคคลใดก่อสร้างอาคารทุกชนิดทุกประเภท เว้นแต่อาคาร ดังต่อไปนี้(๑) อาคารพักอาศัย บ้านแถว ตึกแถว อาคารที่พักอาศัยรวมหอพัก โรงแรมสำหรับที่ว่างโดยรอบอาคารและระยะถอยร่นกับถนน ตรอก ซอย ทางเท้า ทาง หรือที่สาธารณะให้เป็นไปตามกฎหมายว่าด้วยการควบคุมอาคาร(๒) โรงงานตามประกาศกระทรวงอุตสาหกรรม เรื่องมาตรการคุ้มครองความปลอดภัยในการดำเนินงาน (ฉบับที่ ๔) พ.ศ. ๒๕๕๒(๓) โรงงานตามกฎหมายว่าด้วยโรงงานที่มีพื้นที่รวมกันทุกชั้นในหลังเดียวกันไม่เกิน ๕๐๐ ตารางเมตรและมีระยะห่างจากเขตที่ดินของผู้อื่นไม่น้อยกว่า ๑๐ เมตร ทุกด้าน(๔) อาคารพาณิชยกรรมที่มีพื้นที่รวมกันทุกชั้นในหลังเดียวกันเกิน ๓๐๐ตารางเมตร(๕) อาคารที่มีที่ว่างตามแนวขนานริมฝั่งตามสภาพธรรมชาติของลำคลองห้วย หรือแหล่งน้ำสาธารณะน้อยกว่า ๖ เมตรเว้นแต่เป็นการก่อสร้างเพื่อการคมนาคมหรือสาธารณประโยชน์อาคารตาม (๑) และ (๒)ต้องมีผนังภายนอกอาคารและหลังคาที่มีสีอ่อนหรือสีกลมกลืนธรรมชาติ ได้แก่ สีขาวสีเทา สีอิฐ สีดินเผา สีน้ำตาลการวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนังของชั้นสูงสุดข้อ ๖ ภายในพื้นที่กำหนดตามข้อ ๔ห้ามมิให้บุคคลใดดัดแปลงหรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๗ ภายในพื้นที่กำหนดตามข้อ๔ อาคารที่มีอยู่ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ ๕ข้อ ๘ ภายในพื้นที่กำหนดตามข้อ ๔อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้างดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลพระธาตุผาแดงรักษาการตามข้อบัญญัตินี้และให้มีอำนาจออกประกาศหรือคำสั่งเพื่อปฏิบัติให้เป็นไปตามข้อบัญญัตินี้ประกาศ ณ วันที่ ๒๖ มกราคม พ.ศ. ๒๕๖๑สมนึก ชื่นนิยมนายกองค์การบริหารส่วนตำบลพระธาตุผาแดง[เอกสารแนบท้าย]๑. แผนที่ข้อบัญญัติองค์การบริหารส่วนตำบลพระธาตุผาแดง เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลพระธาตุผาแดง อำเภอแม่สอด จังหวัดตาก พ.ศ. ๒๕๖๑(ดูข้อมูลจากภาพกฎหมาย)พรวิภา/จัดทำ๙ มีนาคม ๒๕๖๑นุสรา/ตรวจ๑๐ มีนาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๔๗ ง/หน้า ๕๓/๕ มีนาคม ๒๕๖๑